Rijeka, 14. siječnja 2021.g.

**NAJAVA DOGAĐANJA I POZIV ZA MEDIJE**

**MULTIMEDIJALNA INKLUZIVNA PREDSTAVA "DRUGA KOŽA, TREĆE ŽENE" U HKD-U NA SUŠAKU**

**U petak 15. siječnja 2021.g. u HKD-u na Sušaku** (Strossmayerova 1, Rijeka) **u 19.00 sati, u sklopu programa Rijeke 2020 – Europske prijestolnice kulture, održat će se premijerna izvedba multimedijalne inkluzivne predstave "Druga koža, treće žene”.  
Predstava je umjetnička i produkcijska suradnja Plesne grupe Magija iz Rijeke, Divert inkluzivnog plesnog kolektiva iz Zagreba te splitske Kolaborativne izvedbene platforme – KIP.**

**“Druga koža, treće žene”** koreografskim i novomedijskim postupcima stvara **slijed izvedbenih situacija koje spajaju četiri lokacije (Rijeku, Split, Zagreb i Edinburg) i šest izvođačica**.   
Autorsko ishodište izvorno je smišljeno kao identitetski i iskustveni dijalog s marginaliziranim ženskim izvedbenim žanrovima prve polovice 20. stoljeća, poput cirkuskog side-showa ili burleske. Kako je nepredvidivost procesa stvaranja predstave uzrokovana pandemijom i ostalim nevoljama 2020. preusmjerila većinu autorskih intencija ta prvobitna tema nenametljivo se smjestila u finalnu okosnicu predstave, a to je **energetsko, poetsko, plesačko, iskustveno zrcaljenje i ispreplitanje izvođača**.

Predstava je nastajala u brojnim riječkim i splitskim dvoranama, u sobama i kuhinjama, u tjelesnim i virtualnim prostorima, a izvedbe predstave “Druga koža, treće žene” postaju zaštitna opna za sve te prisvojene i isplesane prostore, a onda i stvarne, imaginarne i raspršene identitete i pojavnosti.

**Cijena pojedinačne ulaznice za predstavu je 40,00 kuna**. **Umirovljenici, članovi UPUH-a, učenici plesnih škola i grupe (+10) plaćaju 30,00 kuna po ulaznici**, a **za osobe s invaliditetom i njihovu pratnju ulaz je besplatan**.

Ulaznice je moguće kupiti **putem web stranice** [**mojekarte.hr**](https://www.mojekarte.hr/hr/group/583366/plesna-grupa-magija.html?fbclid=IwAR3jZIZQQ0IPON_cHJlERfJFOg1XGjaWDneR_oPp52lIhrhIzByIBXiFoNo) **ili sat vremena prije izvedbe na blagajni HKD-a na Sušaku**.

**Zbog poštivanja epidemioloških mjera kapacitet predstave je limitiran.** Sve dodatne informacije mogu se dobiti putem e-maila [magija.dance@gmail.com](mailto:magija.dance@gmail.com).

**Sljedeća izvedba predstave “Druga koža, treće žene” na rasporedu je u subotu, 16. siječnja 2021.g. u HKD-u na Sušaku u 19.00 sati.**

**Događanje se organizira** **uz poštivanje svih važećih mjera i preporuka za sprječavanje zaraze bolešću COVID-19. Svi se posjetitelji pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

**Autorski tim predstave “Druga koža, treće žene”**

Autorice predstave “Druga koža, treće žene” su plesne umjetnice **Iva Nerina Sibila** i **Gordana Svetopetrić**, video i vizualni identitet kreirala je novomedijska umjetnica **Tara Ivanišević**, a uz njih predstavu izvode **Tamara Bračun**, **Mia Kevo** i **Karla Lazović**. Za rasvjetu je zaslužan **David Dubrović**, a za fotografije **Nina Đurđević**.  
Produkciju potpisuju **Gordana Svetopetrić** i **Udruga osoba s cerebralnom i dječjom paralizom Rijeka - Plesna grupa Magija**, koja je i nositelj projekta.   
Financijsku podršku projektu dali su **RIJEKA 2020**, **Grad Zagreb** i **Grad Split**, a zahvale za realizaciju idu **Hrvatskom kulturnom domu na Sušaku**, **K2K studiju**, **Kristini Paunovski**, **Sanji Polić**, **Helveciji Tomić** i **Antoniji Kuzmanić**.

Unaprijed zahvaljujem na objavi najave i dolasku.

Lena Stojiljković, Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu), Mob: +385 91 612 63 42